Turubali ni kifaa kinachotumika kwa mchezo ujulikanao kwa lugha ya Kiingereza kama Trampoline. Turubali huwa na kipande cha nguo nzito iliyotandazwa juu ya chuma na chini yake kukawekwa springi. Kirukio hutumika kwa kujifurahisha wakati unaporuka. Huenda pia turubali ikatumika kwa mashindano ya kubaini atakayeruka juu zaidi kuliko mwenzake. Nguo ambayo mtu hurukia kwa turubali haina uwezo wa kumfanya aweze kurukaruka. Springi zilizo chini ya hio nguo ndizo zilizo na uwezo ule wa kumfanya mtu arukeruke. Mchezo unaofanana na ule wa turubali ulianzishwa na watu wa Inuit. Walikuwa wakiwarusha wanadensi kwa hewa mtu mmoja baada ya mwingine. Kuna ushahidi pia kuwa watu wa Uropa walikuwa wakirushwa juu na wenzao kwa kutumia blanketi kama adhabu. Kuna ushahidi pia ya wazima moto kutumia aina ya virukio kuwashika waliokuwa wakipotea moto kwa ghorofa za juu mwaka wa 1887. Turubali ya kwanza ya kisasa kama tunavyoijua leo ilivumbuliwa na George Nissen na Larry Griswold mwakani 1936. Utumizi wa turubali waweza kuwa na ajali zake. Yafaa kirukio kiwe na povu ili unaporukaruka usije ukaanguka kwa chuma na kuumia vibaya. Kulingana na kikundi cha madakatri wa watoto nchini Amerika, kirukio chafaa kutumiwa kwa uangalifu mwingi. Wanakanya kuwa watoto walio chini ya umri wa miaka sita wasitumie kirukio.